Marco Odermatt

**Marco Odermatt** (s. 8. lokakuuta 1997) on sveitsiläinen alppihiihtäjä, joka edustaa SC Hergiswil -seuraa. Hän on olympiavoittaja, kolminkertainen maailmanmestari, nelinkertainen maailmancupin kokonaiskilpailun ja suurpujottelucupin voittaja, kolminkertainen supersuurpujottelucupin voittaja, kaksinkertainen syöksylaskucupin voittaja sekä moninkertainen nuorten maailmanmestari. Hän on voittanut maailmancupissa 54 osakilpailua.

## Arvokilpailut

Nuorten MM-kilpailuissa Sotšissa 2016 Odermatt saavutti suurpujottelussa kultaa ja supersuurpujottelussa pronssia. Davosissa 2018 hän voitti nuorten maailmanmestaruuden syöksylaskussa, supersuurpujottelussa, suurpujottelussa ja alppiyhdistetyssä. Åren MM-kilpailuissa 2019 hän sijoittui suurpujottelussa kymmenenneksi ja supersuurpujottelussa 12:nneksi. Cortina d’Ampezzon MM-kilpailuissa 2021 hän oli syöksylaskussa neljäs sekä supersuurpujottelussa ja parisuurpujottelussa yhdestoista. Pekingin olympialaisissa 2022 hän voitti kultaa suurpujottelussa ja sijoittui syöksylaskussa seitsemänneksi. Courchevelin / Méribelin MM-kilpailuissa 2023 hän voitti suurpujottelussa sekä syöksylaskussa kultaa ja oli supersuurpujottelussa neljäs. Saalbachin MM-kilpailuissa 2025 hän voitti kultaa supersuurpujottelussa sekä sijoittui neljänneksi suurpujottelussa ja viidenneksi syöksylaskussa. Milanon ja Cortinan olympialaisissa 2026 Odermatt saavutti suurpujottelussa hopeaa ja  supersuurpujottelussa pronssia sekä sijoittui syöksylaskussa neljänneksi. Lisäksi hän laski syöksyosuuden Sveitsin hopeaa saavuttaneessa joukkuealppiyhdistetyn ykkösjoukkueessa, jossa hänen parinaan toimi Loïc Meillard.

## Maailmancup

Alppihiihdon maailmancupissa hän kilpaili ensimmäisen kerran Sankt Moritzissa maaliskuussa 2016 sijoittuen heti pisteille oltuaan 22:s. Kymmenen parhaan joukkoon hän sijoittui ensimmäisen kerran oltuaan seitsemäs Val d’Isèren suurpujottelussa joulukuussa 2018. Ensimmäisen palkintosijansa hän saavutti oltuaan kolmas Kranjska Goran suurpujottelussa maaliskuussa 2019. Viikkoa myöhemmin hän sijoittui toiseksi Soldeun suurpujottelussa. Ensimmäisen voittonsa hän saavutti Beaver Creekin supersuurpujottelussa joulukuussa 2019. Hän oli samalla kaudella toinen Naeban suurpujottelussa. Lokakuussa 2020 hän oli toinen Söldenin suurpujottelussa. Joulukuussa 2020 Odermatt voitti Santa Caterinan jälkimmäisen suurpujottelun  oltuaan ensimmäisessä kolmas. Hän sijoittui Adelbodenin suurpujottelussa kolmanneksi. Garmisch-Partenkirchenin supersuurpujottelussa hän oli kolmas. Banskon jälkimmäisessä suurpujottelussa hän oli toinen. Hän voitti Saalbach-Hinterglemmin supersuurpujottelun ja Kranjska Goran suurpujottelun. Hän sijoittui toiseksi maailmancupin kokonaiskilpailussa, suurpujottelucupissa ja supersuurpujottelucupissa.

Odermatt voitti lokakuussa 2021 Söldenin maailmancupin suurpujottelun. Myöhemmin samalla kaudella hän saavutti Beaver Creekin supersuurpujotteluissa voiton ja kakkossijan sekä voitti Val d’Isèren suurpujottelun. Hän voitti Alta Badian toisen suurpujottelun ja sijoittui ensimmäisessä toiseksi. Bormion syöksylaskussa hän sijoittui toiseksi. Hän voitti Adelbodenin suurpujottelun. Hän voitti Wengenin supersuurpujottelun ja sijoittui syöksylaskussa toiseksi. Kitzbühelin jälkimmäisessä syöksylaskussa hän sijoittui toiseksi. Kranjska Goran suurpujottelussa hän sijoittui kolmanneksi. Hän voitti Courchevel-Meribelin maailmancupfinaaleissa suurpujottelun sekä sijoittui syöksylaskussa ja supersuurpujottelussa toiseksi. Hän voitti maailmancupin kokonaiskilpailun ja suurpujottelucupin sekä sijoittui supersuurpujottelucupissa toiseksi ja syöksylaskucupissa neljänneksi.

Kaudella 2022–2023 hän voitti Lake Louisen supersuurpujottelun ja sijoittui syöksylaskussa kolmanneksi. Hän sijoittui toiseksi Beaver Creekin syöksylaskussa ja supersuurpujottelussa. Hän voitti Val d’Isèren suurpujottelussa. Hän sijoittui toiseksi Val Gardenan syöksylaskussa. Hän sijoittui kolmanneksi Alta Badian ensimmäisessä suurpujottelussa ja voitti toisen kilpailun. Hän voitti Bormion supersuurpujottelun. Hän voitti Adelbodenin suurpujottelun. Wengenin supersuurpujottelussa hän sijoittui kolmanneksi ja syöksylaskussa toiseksi. Hän voitti Cortina d'Ampezzon molemmat supersuurpujottelut. Hän sijoittui toiseksi Palisades Tahoen suurpujottelussa. Aspenin syöksylaskussa hän sijoittui kolmanneksi. Hän voitti Aspenin supersuurpujottelun ja varmisti samalla supersuurpujottelun maailmancupin voiton. Hän voitti Kranjska Goran molemmat suurpujottelut. Soldeun maailmancupfinaaleissa hän voitti supersuurpujottelun ja suurpujottelun. Hän voitti maailmancupin kokonaiskilpailun, suurpujottelun ja supersuurpujottelun cupit ja oli syöksylaskucupissa kolmas.Kaudella 2023–2024 hän joulukuussa voitti Val d'Iseren suurpujottelun, sijoittui Val Gardenan syöksylaskussa ja supersuurpujottelussa kolmanneksi, voitti Alta Badian molemmat suurpujottelut. Hän voitti Bormion supersuurpujottelun ja sijoittui syöksylaskussa toiseksi. Hän voitti Adelbodenin suurpujottelun. Hän voitti Wengenin molemmat syöksylaskut ja sijoittui supersuurpujottelussa toiseksi. Hän sijoittui Kitzbühelin ensimmäisessä syöksylaskussa kolmanneksi ja jälkimmäisessä toiseksi. Hän voitti Schladmingin suurpujottelun, Garmisch-Partenkirchenin supersuurpujottelun ja Banskon suurpujottelun. Kvitfjellin supersuurpujottelussa hän oli kolmas. Hän voitti Palisades Tahoen suurpujottelun. Hän voitti Aspenin molemmat suurpujottelut. Hän voitti maailmancupin kokonaiskilpailun sekä syöksylaskun, supersuurpujottelun ja suurpujottelun cupit.

Odermatt sijoittui kaudella 2024–2025 Beaver Creekissä syöksylaskussa toiseksi ja voitti supersuurpujottelun. Viikkoa myöhemmin hän voitti Val d’Isèren suurpujottelun. Val Gardenassa hän sijoittui supersuurpujottelussa kolmanneksi ja voitti syöksylaskun. Seuraavana päivänä hän voitti Alta Badian suurpujottelun. Hän voitti Adelbodenin suurpujottelun. Hän voitti Wengenin syöksylaskun ja Kitzbühelin supersuurpujottelun. Hän sijoittui kolmanneksi Schladmingin suurpujottelussa. Hän sijoittui Crans-Montanan syöksylaskussa toiseksi ja voitti supersuurpujottelun. Hän sijoittui kolmanneksi Kranjska Goran suurpujottelussa. Hän sijoittui toiseksi Kvitfjellin mollemmissa syöksylaskuissa. Hän sijoittui toiseksi Hafjellin suurpujottelussa. Hän sijoittui toiseksi Sun Valleyn suurpujottelussa. Hän voitti maailmancupin kokonaiskilpailun sekä syöksylaskun, supersuurpujottelun ja suurpujottelun maailmancupit.

Kaudella 2025–2026 hän voitti Söldenin suurpujottelun ja Copper Montainin supersuurpujottelun. Hän voitti Beaver Creekin syöksylaskun ja suurpujottelun. Hän sijoittui kolmanneksi Val d'iseren suurpujotteluussa. Hän voitti Val Gardenan ensimmäisen syöksylaskun ja sijoittui supersuurpujottelussa ja jälkimmäisessä syöksylaskussa toiseksi. Hän voitti Adelbodenin suurpujottelun ja Wengenin syöksylaskun. Hän voitti Kitzbühelin supersuurpujottelun ja sijoittui syöksylaskussa toiseksi. Hän voitti Garmisch-Partenkirchenin syöksylaskun ja sijoittui kolmanneksi Courchevelin syöksylaskussa. Hän voitti maailmancupin kokonaiskilpailun sekä syöksylaskun ja supersuurpujottelun cupit. Suurpujottelucupissa hän oli toinen.

## Maailmancupin osakilpailuvoitot

## Lähteet

## Kirja
* Christof Gertsch, Mikael Krogerus: *Marco Odermatt – Meine Welt.* Wörterseh, 2025, .